*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*13. számú előterjesztés*

Bátaszék Város Önkormányzat Képviselő-testületének 2024. január 31-én

15.30 órakor megtartandó ülésére

Magyar Vöröskereszt Tolna Vármegyei Szervezetének 2024-re vonatkozó támogatási kérelme

|  |
| --- |
| **Előterjesztő:** Dr. Bozsolik Róbert polgármester  **Készítette** : Takaróné dr. Mihó Beatrix mb hatósági irodavezető  **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  Szociális Bizottság 2024.01.30.  Pénzügyi és Gazdasági Bizottság 2024.01.30. |

**Tisztelt Képviselő-testület!**

A képviselő-testület 2013 óta, évről-évre ismétlődően az önkormányzat költségvetésében 200.000 Ft, 2017-től 250.000 Ft, 2020-tól pedig már 300.000.- Ft vissza nem térítendő támogatást biztosított a Magyar Vöröskereszt Tolna Vármegyei Szervezetének a bátaszéki véradások megszervezésének támogatására.

Magyar Vöröskereszt Tolna Vármegyei Szervezetének – 2024. január 22-én érkezett kérelmükben jelzett - véradóterve alapján az idei évben 5 alkalommal terveznek véradást a Művelődési Házban, illetve lehetőség szerint a Bátaszéki Bornapok rendezvényen is.

Jelen előterjesztés mellékletét képezi a Magyar Vöröskereszt Tolna Vármegyei és Szekszárd Városi Területi Szervezetének kérelme.

A fentiekre tekintettel kérjük, az alábbi határozati javaslat elfogadását:

**H a t á r o z a t i j a v a s l a t :**

**Magyar Vöröskereszt Tolna Vármegyei Szervezetének támogatása a bátaszéki véradások megszervezése érdekében**

Bátaszék Város Önkormányzatának Képviselő-testülete

1. a Magyar Vöröskereszt Tolna Vármegyei Szervezete (székhely: 7100 Szekszárd, Dózsa Gy. u. 1., adószám: 19230315-2-17, képviseli: Gulyás Katalin vármegyei igazgató) részére ***300.000 Ft*** vissza nem térítendő támogatást biztosít az önkormányzat 2024. évi költségvetésének terhére a bátaszéki véradások megszervezésének támogatására;
2. felhatalmazza a polgármestert a támogatási szerződés aláírására.

*Határidő:* 2024. február 29.

*Felelős:* Dr. Bozsolik Róbert polgármester

(a támogatási szerződés aláírásáért)

*Határozatról értesül:* Magyar Vöröskereszt Tolna Vármegye Szervezete

Bátaszéki KÖH Pénzügyi Iroda

irattár